উল্লেখ্য, ভালোবেসে ধর্মান্তরিত হয়ে বিয়ে করেন নিপা-লাইজু। এভাবেই কাটছিল লাইজু ও নিপা রানী ওরফে হোসনে আরার দিন। কিন্তু বাদ সাধে নিপার পরিবার। নিপা অপ্রাপ্তবয়স্ক হওয়ায় লাইজুর বিরুদ্ধে অপহরণের মামলা করে তার পরিবার। এ মামলায় লাইজুকে নেওয়া হয় কারাগারে। নিপাকে রাখা হয় নিরাপত্তা হেফাজতে। পরে নিপাকে বাড়িতে ফিরিয়ে নেয় তার পরিবার। লাইজুও জেল খেটে বের হন। কিছুদিন পর লাইজু বিষ খেয়ে মারা যান। নিপাও শোকে বিষপান করে আত্মহত্যা করেন। এরপর নিপার মরদেহ দাবি করে আদালতে মামলা করে দুপক্ষই। এ মামলাটি নিম্ন আদালত ঘুরে উচ্চ আদালতে আসে। অবশেষে উচ্চ আদালত হোসনে আরার (নিপা রানী) মরদেহ ইসলাম ধর্মীয় রীতি অনুযায়ী দাফন করার নির্দেশ দেন।